শ্রীলেখা মিত্রের মামলায় হাইকোর্টের কড়া নির্দেশ

কলকাতা: টলিউড (Tollywood) অভিনেত্রী শ্রীলেখা মিত্রের (Sreelekha Maitra) সুরক্ষা সংক্রান্ত মামলায় শুক্রবার কলকাতা হাইকোর্ট (Calcutta High Court) গুরুত্বপূর্ণ নির্দেশ জারি করল।

অভিনেত্রীর আইনজীবী শামীম আহমেদ আদালতে জানান, “আমি একজন সমাজকর্মী হিসেবে কিছু বিষয়ের বিরুদ্ধে আওয়াজ তোলায় আমাকে সামাজিকভাবে বয়কট করা হচ্ছে।” তাঁর অভিযোগ, শ্রীলেখা মিত্রের বিরুদ্ধে কটূক্তিমূলক পোস্টার বেহালার বাড়ির বাইরে টাঙানো হয়েছে। সোশ্যাল মিডিয়াতেও তাঁর ভাবমূর্তি নষ্ট করার চেষ্টা চলছে।

আরও পড়ুন: ভারত-বাংলাদেশ সীমান্তে উদ্ধার পাঁচ কোটি টাকার সোনা

বিচারপতি তীর্থঙ্কর ঘোষ এদিন নির্দেশ দেন—

* শ্রীলেখা মিত্রের বিরুদ্ধে লাগানো *সমস্ত পোস্টার অবিলম্বে সরাতে হবে*।
* কলকাতা পুলিশকে নজরদারির নির্দেশ দিয়ে বলা হয়েছে, ভবিষ্যতে এরকম পোস্টার টাঙালে তা দ্রুত মুছে ফেলতে হবে।
* সোশ্যাল মিডিয়ায় অভিনেত্রীর বিরুদ্ধে মানহানিকর কনটেন্ট থাকলে সেটাও রিমুভ করতে হবে।
* এই মামলায় *মেটা ইন্ডিয়া ইনক.*-কে পক্ষভুক্ত করতে হবে।
* যদি নতুন কোনো ঘটনা ঘটে, তা এক সপ্তাহের মধ্যে আদালতে জানাতে হবে।
* আগামী *২৪ নভেম্বরের মধ্যে সব পক্ষকে হলফনামা জমা দিতে হবে*।
* মামলা ডিসেম্বর মাসের *মান্থলি লিস্টে শুনানির জন্য রাখা হবে*।

উল্লেখ্য, সম্প্রতি আরজি কর মেডিকেল কলেজের *মহিলা চিকিৎসকের ধর্ষণ ও খুনের ঘটনার প্রতিবাদে সরব হয়েছিলেন শ্রীলেখা মিত্র। এরপর থেকেই তিনি সামাজিক মাধ্যমে হুমকি, ট্রোলিং এবং সামাজিক বয়কটের মুখে পড়েছেন বলে অভিযোগ।